(111)
 По отношение на Малайзия и Корея, предвид значителния свръхкапацитет в тези държави, ограничения потенциал за растеж на техните вътрешни пазари и привлекателността на пазара на Съюза за производителите на ПТ в тези държави, се стигна до заключението, че вносът от тези държави на продукта, предмет на прегледа, за Съюза ще нарасне в значителни количества, ако се допусне срокът на действие на антидъмпинговите мерки да изтече. Комисията установи също така, че този внос вероятно ще бъде на дъмпингови цени. Поради това Комисията заключи, че изтичането на срока на действие на мерките за ПТ вероятно ще доведе до повторно възникване на дъмпинга от страна на Корея и Малайзия.
 4. ВЕРОЯТНОСТ ЗА ПРОДЪЛЖАВАНЕ ИЛИ ПОВТОРНО ВЪЗНИКВАНЕ НА ВРЕДАТА
 4.1. Определение за промишленост на Съюза и производство на Съюза
 (112)
 През разследвания период в рамките на прегледа сходният продукт е бил произвеждан от двадесет и един производители от Съюза. Трима от тези производители са представлявани от заявителя. Тези двадесет и един производители съставляват „промишлеността на Съюза“ по смисъла на член 4, параграф 1 и член 5, параграф 4 от основния регламент. Извадката от четиримата производители от Съюза бе подбрана в съответствие с описаното в съображения 14 и 15. Извадката представлява повече от 54 % от общото производство и общия обем на продажбите в Съюза, както е описано в съображение 15.
 4.2. Потребление в Съюза
 (113)
 Комисията определи потреблението в Съюза, като сумира:
 i)
 продажбите на включените в извадката производители от Съюза, получени след проверка на отговорите на въпросника,
 ii)
 продажбите на невключените в извадката оказали съдействие производители от Съюза, получени от искането за преглед и от информация, предоставена впоследствие от заявителя,
 iii)
 вноса от засегнатите държави и от всички други трети държави въз основа на данни от Евростат (на ниво ТАРИК).
 (114)
 На тази основа потреблението в Съюза се е променяло, както следва:
 Таблица 1
 Потребление в Съюза
 2014 г.
 2015 г.
 2016 г.
 РПП
 Потребление в Съюза (в тонове)
 59 864
 51 151
 56 722
 52 535
 Индекс (2014 г. = 100)
 100
 85
 95
 88
 Източник: отговори на въпросника, дадени от включените в извадката производители от Съюза, искане за преглед, информация, предоставена от заявителя, Евростат (на ниво ТАРИК).
 (115)
 Потреблението в Съюза е намаляло с 12 % през разглеждания период. По-конкретно потреблението в Съюза е намаляло с 15 % през 2015 г., увеличило се е през 2016 г. спрямо 2015 г., след което отново е намаляло през разследвания период в рамките на прегледа спрямо 2016 г.
 4.3. Внос от засегнатите държави
 4.3.1. Предварителна бележка
 (116)
 Както е посочено в съображения 43, 49 и 57, не бе установено наличието на дъмпинг през разследвания период в рамките на прегледа, нито вероятност за повторно възникване на дъмпинга, що се отнася до вноса на продукта, предмет на прегледа, с произход от Турция. Следователно мерките по отношение на Турция следва да бъдат отменени. Поради това за целите на разглеждането на вероятността за продължаване или повторното възникване на вредата Комисията ще разгледа вноса от Турция заедно с вноса от трети държави. С цел изчерпателност данните за Турция